1. ชื่อเรื่อง : พฤติกรรมของผู้ปกครองในการดูแลทันตสุขภาพเด็กก่อนวัยเรียนในศูนย์พัฒนาเด็กเล็กตำบลหนองแปน อำเภอกมลาไสย จังหวัดกาฬสินธุ์ ปี 2559

2.ชื่อผู้วิจัย : นายขวัญชัย เบ้าจังหาร ตำแหน่ง นักวิชาการสาธารณสุขชำนาญการ

3. หลักการและเหตุผล :

ในปัจจุบันปัญหาด้านทันตสาธารณสุขเป็นปัญหาที่สำคัญของกระทรวงสาธารณสุข เพราะช่องปากเป็นปราการด่านแรกของระบบทางเดินอาหาร และเป็นส่วนประกอบสำคัญของใบหน้า เด็กอายุช่วง 3 – 5 ปี เป็นช่วงวัยที่สำคัญที่สุดในชีวิตพัฒนาการทางด้านต่างๆ การเลี้ยงดูเอาใจใส่จึงมีความสำคัญเป็นอย่ายิ่ง เพื่อให้เด็กได้มีสุขภาพที่ดี ซึ่งจะส่งผลต่อพัฒนาการทั้งทางสมอง ทางร่างกายและจิตใจ กระทรวงสาธารณสุขได้ให้ความสำคัญเกี่ยวกับการดูแลทันตสุขภาพมาโดยตลอด แต่ปัญหาในช่องปากก็ยังเป็นปัญหาเรื้อรังเรื่อยมา โดยเฉพาะปัญหาโรคฟันผุเป็นโรคในช่องปากที่แพร่หลายโรคหนึ่งของประชากรทั่วโลก โรคนี้จะเกิดขึ้นได้ ทั้งในเพศชายและเพศหญิง ทุกสถานภาพทางเศรษฐกิจและทุกอายุ แต่ในวัยเด็กจะมีโอกาสเป็นโรคนี้ได้มากกว่าในวัยผู้ใหญ่ โรคฟันผุเป็นโรคที่มีการดำเนินโรคไปอย่างช้า ๆ และต่อเนื่อง ถ้าไม่ได้รับการตรวจและรักษาในระยะแรก ๆ แล้ว โรคก็จะลุกลามต่อไปจนกระทั่งถึงจุดที่เกิดพยาธิสภาพขึ้นกับเนื้อเยื่อปลายรากฟันและรอบรากฟัน ซึ่งทำให้มีความยุ่งยากในการรักษา เพื่อจะอนุรักษ์ฟันนั้นไว้และมักจะต้องได้รับการรักษาด้วยการถอนออกในที่สุด โรคในช่องปากเป็นโรคที่ป้องกันได้และประชาชนเองเป็นผู้ที่มีส่วนสำคัญที่สุดในการป้องกัน เนื่องจากเป็นโรคที่เกิดจากพฤติกรรมของการรับประทานอาหารและการดูแลอนามัยช่องปากที่ไม่ถูกสุขลักษณะ

จากการสำรวจสภาวะทันตสุขภาพของประเทศไทยครั้งแรกเมื่อ พ.ศ. 2503 องศ์การอนามัยโลกได้กำหนดว่า ปัญหาด้านทันตสุขภาพของประเทศไทยเป็นปัญหาสาธารณสุขประการหนึ่ง ที่ต้องรีบแก้ไขด้วยเหตุนี้รัฐบาลจึงมองเห็นความสำคัญของงานด้านทันตสาธารณสุข จึงได้มีการบรรจุแผนงานด้านทันตสาธารณสุขลงในแผนพัฒนาเศรษฐกิจและสังคมแห่งชาติฉบับที่ 4 (พ.ศ. 2520 - 2524 ) มีวัตถุประสงค์และเป้าหมายที่ลดอัตราโรคฟันผุ และดำเนินการต่อเนื่อง มาจนถึงแผนพัฒนาเศรษฐกิจและสังคมแห่งชาติฉบับที่ 5 ( พ.ศ. 2525 - 2529 ) ซึ่งได้มีการยึดเป้าหมายสุขภาพดีถ้วนหน้าปี พ.ศ. 2543 มีการกระจายบริการทันตสาธารณสุขไปสู่ระดับอำเภอ ตำบล และหมู่บ้านให้มากขึ้น แผนพัฒนาเศรษฐกิจและสังคมแห่งชาติฉบับที่ 6 ( พ.ศ. 2530 - 2534 ) ได้เน้นการควบคุมโรคฟันผุในเด็กนักเรียนและประชาชน แผนพัฒนาเศรษฐกิจและสังคมแห่งชาติฉบับที่ 7 ( พ.ศ. 2535 - 2539 ) ได้เน้นการพัฒนาคุณภาพชีวิตของประชาชน โดยเฉพาะสุขภาพอนามัยทั้งร่างกายและจิตใจ โดยมีกิจกรรมเน้นการแก้ปัญหาทางการเจ็บป่วยในช่องปาก ดำเนินกิจกรรมเพื่อส่งเสริมป้องกันให้ชุมชนเข้าใจและตระหนักถึงปัญหาของตน แผนพัฒนาเศรษฐกิจและสังคมแห่งชาติฉบับที่ 8 ( พ.ศ. 2540 - 2545 ) เน้นให้มีการพัฒนาและเน้นลดอัตราการเกิดโรคฟันผุในเด็กนักเรียน จนกระทั่งแผนพัฒนาเศรษฐกิจและสังคมแห่งชาติฉบับที่ 9 ( พ.ศ. 2545 - 2549 ) ซึ่งเป็นช่วงเปลี่ยนผ่านระบบสุขภาพคือ เน้นให้เกิด การสร้างสุขภาพมากกว่าการซ่อมสุขภาพ จึงได้ให้ความสำคัญกับการพัฒนาพฤติกรรมสุขภาพ โดยเน้นให้มารดาเป็นผู้ดูแลทันตสุขภาพของบุตรอย่างถูกต้อง ซึ่งการเลี้ยงดูที่ถูกต้อง ต้องเริ่มตั้งแต่ฟันยังไม่ขึ้นและดูแลต่อไปอย่างสม่ำเสมอตั้งแต่ในวัยเด็กเริ่มมีพัฒนาการทางสังคมซึ่งเป็นช่วงเดียวกับการ มีฟันน้ำนมขึ้นเต็มที่

จากรายงานการสำรวจสภาวะทันตสุขภาพแห่งชาติครั้งที่ 5 พ.ศ. 2544 ประเทศไทย สภาวะโรคฟันผุในฟันน้ำนมกลุ่มอายุ 3 ปี ซึ่งเป็นระยะที่มีฟันครบทุกซี่ในช่องปาก ผลการสำรวจพบว่าร้อยละ 65.7 เป็นผู้ที่มีฟันน้ำนมผุ เด็กที่มีฟันผุยังไม่ได้รับการรักษาร้อยละ 65 เด็กที่มีการสูญเสียฟัน ร้อยละ 4.58 ค่าเฉลี่ยฟันผุ ถอน อุด 3.61 ซี่ / คน ลักษณะการผุของเด็กจะมีฟันผุมากที่บริเวณ ฟันหน้าบน รองลงมาฟันหน้าล่าง และฟันกรามบน เด็กที่มีฟันผุจะต้องถอนเนื่องจากไม่สามารถเก็บไว้ใช้ได้ร้อยละ 12.2

จากข้อมูลการสำรวจสภาวะทางทันตสุขภาพจังหวัดกาฬสินธุ์ พ.ศ. 2558 ในกลุ่มเด็กอายุ 3 ปี พบว่ามีความชุกของโรคฟันผุร้อยละ 37.24 และในปี พ.ศ. 2559 พบว่ามีความชุกของโรคฟันผุร้อยละ 38.24 ซึ่งมีแนวโน้มในการเกิดโรคฟันผุสูงขึ้น (สำนักงานสาธารณสุขจังหวัดกาฬสินธุ์. 2559 : ไม่มีเลขหน้า) และเขตอำเภอกมลาไสยกลุ่มงานทันตสาธารณสุข จากการสำรวจสภาวะฟันผุในปี พ.ศ. 2559 พบว่ามีความชุกของโรคฟันผุร้อยละ 38.33 ซึ่งสูงกว่าค่ากำหนดของสำนักงานสาธารณสุขจังหวัดกาฬสินธุ์ (กลุ่มงานทันตสาธารณสุขโรงพยาบาลกมลาไสย 2549 :ไม่มีเลขหน้า) จากการสำรวจสภาวะทางทันตสุขภาพเด็กก่อนวัยเรียนศูนย์พัฒนาเด็กเล็ก ตำบลหนองแปน อำเภอกมลาไสย จังหวัดกาฬสินธุ์ ทั้งหมดจำนวน 100 คน พบเด็กฟันผุ 75 คน (รายงานงวด เมษายน - ตุลาคม 2559)

จากข้อมูลดังกล่าว พบว่าปัญหาการเกิดโรคฟันผุในกลุ่มเด็กเล็กยังมีความชุกและแนวโน้มการเกิดโรคอยู่ในระดับที่สูง ซึ่งเด็กวัยนี้ควรได้รับการดูแลทันตสุขภาพอย่างเหมาะสม เพื่อเป็นแนวทางในการดำเนินงานส่งเสริมทันตสุขภาพในเด็กและสามารถนำไปแก้ไขปัญหาที่แท้จริงในชุมชนได้อย่างประสิทธิภาพ เมื่อคำนึงถึงทรัพยากรและความเป็นไปได้ในการแก้ไขปัญหาทันตสาธารณสุขของตำบลหนองแปน จะมุ่งเน้นการทำงานในชุมชนและส่งเสริมทันตสุขภาพของประชาชน เน้นการให้ความรู้แก่ประชาชน เพื่อให้ประชาชนสามารถดูแลทันตสุขภาพของตนเองและครอบครัวได้ ดังนั้นจึงมีได้ทำการศึกษา พฤติกรรมของผู้ปกครองในการดูแลทันตสุขภาพเด็กก่อนวัยเรียนในศูนย์พัฒนาเด็กเล็ก ตำบลหนองแปน อำเภอกมลาไสย จังหวัดกาฬสินธุ์ ปี 2559

4. วัตถุประสงค์ :

1. เพื่อศึกษาลักษณะทางประชากรของผู้ปกครองในการดูแลทันตสุขภาพเด็กก่อนวัยเรียนในศูนย์พัฒนาเด็กเล็กตำบลหนองแปน อำเภอกมลาไสย จังหวัดกาฬสินธุ์

2. เพื่อศึกษาความรู้ของผู้ปกครองในการดูแลทันตสุขภาพเด็กก่อนวัยเรียนในศูนย์พัฒนาเด็กเล็ก ตำบลหนองแปน อำเภอกมลาไสย จังหวัดกาฬสินธุ์

3. เพื่อศึกษาทัศนคติของผู้ปกครองในการดูแลทันตสุขภาพเด็กก่อนวัยเรียนในศูนย์พัฒนาเด็กเล็กตำบลหนองแปน อำเภอกมลาไสย จังหวัดกาฬสินธุ์

4. เพื่อศึกษาการปฏิบัติของผู้ปกครองในการดูแลทันตสุขภาพเด็กก่อนวัยเรียนในศูนย์พัฒนาเด็กเล็กตำบลหนองแปน อำเภอกมลาไสย จังหวัดกาฬสินธุ์

5. สมมติฐาน (กรณีใช้สถิติ) :

6. ประโยชน์ของงานวิชาการ :

1. เพื่อนำข้อมูลจากการศึกษาไปแก้ไขปัญหาทันตสุขภาพเด็กก่อนวัยเรียนในเขตรับผิดชอบ ตำบลหนองแปน อำเภอกมลาไสย จังหวัดกาฬสินธุ์

2. เพื่อนำข้อมูลจากการศึกษาไปแก้ไขปัญหาทันตสุขภาพในเขตรับผิดชอบตำบลหนองแปน อำเภอกมลาไสย จังหวัดกาฬสินธุ์

3. เพื่อนำข้อมูลจากการศึกษาไปพัฒนางานด้านทันตสุขภาพในเขตรับผิดชอบ ตำบลหนองแปน อำเภอกมลาไสย จังหวัดกาฬสินธุ์

7. รูปแบบ :

การศึกษาในครั้งนี้เป็นการศึกษาเชิงสำรวจ ( Descriptive Survey) เพื่อศึกษาพฤติกรรมของผู้ปกครอง ในการดูแลทันตสุขภาพเด็กก่อนวัยเรียนในศูนย์พัฒนาเด็กเล็กตำบลหนองแปน อำเภอกมลาไสย จังหวัดกาฬสินธุ์

8. ประชากร/กลุ่มตัวอย่าง :

ประชากร คือ ผู้ปกครองเด็กก่อนวัยเรียนในศูนย์พัฒนาเด็กเล็กตำบลหนองแปน อำเภอกมลาไสย จังหวัดกาฬสินธุ์ จำนวน 100 คน

กลุ่มเป้าหมาย ได้มาโดยวิธีเลือกแบบเฉพาะเจาะจงได้แก่ ผู้ปกครองเด็กก่อนวัยเรียนในศูนย์พัฒนาเด็กเล็กตำบลหนองแปน อำเภอกมลาไสย จังหวัดกาฬสินธุ์ ทั้งหมดจำนวน 100 คน

9. เครื่องมือ :

เครื่องมือที่ใช้ในการศึกษา คือ แบบสอบถาม แบ่งเป็น 4 ส่วน ดังนี้

ส่วนที่ 1 ลักษณะทางประชากรของผู้ปกครอง

ส่วนที่ 2 ความรู้ของผู้ปกครองในการดูแลทันตสุขภาพของเด็กก่อนวัยเรียน ลักษณะคำถามเป็นแบบเลือกตอบ จำนวน 16 ข้อ

ส่วนที่ 3 ทัศนคติของผู้ปกครองในการดูแลทันตสุขภาพของเด็กก่อนวัยเรียน จำนวน 16 ข้อ (48 คะแนน) เป็นคำถามที่แสดงความรู้สึก 3 ระดับ คือ เห็นด้วย ไม่แน่ใจ ไม่เห็นด้วย

- คำถามทัศนคติเชิงบวก ( ข้อ1,3,4,7,8,10,12,13,15)

เห็นด้วย ได้ 3 คะแนน

ไม่แน่ใจ ได้ 2 คะแนน

ไม่เห็นด้วย ได้ 1 คะแนน

- คำถามทัศนคติเชิงลบ ( ข้อ2,5,6,9,11,14,16)

เห็นด้วย ได้ 1 คะแนน

ไม่แน่ใจ ได้ 2 คะแนน

ไม่เห็นด้วย ได้ 3 คะแนน

ส่วนที่ 4 พฤติกรรมของผู้ปกครองในการดูแลทันตสุขภาพของเด็กก่อนวัยเรียน ลักษณะคำถามแบบเลือกตอบ จำนวน 16 ข้อ (48 คะแนน) แสดงการกระทำคือ ปฏิบัติเป็นประจำ ปฏิบัติบางครั้ง ไม่เคยปฏิบัติเลย

- คำถามการปฏิบัติเชิงบวก ( ข้อ1,2,4,7,9,12,13,14,16)

ปฏิบัติเป็นประจำ ได้ 3 คะแนน

ปฏิบัติบางครั้ง ได้ 2 คะแนน

ไม่เคยปฏิบัติเลย ได้ 1 คะแนน

- คำถามการปฏิบัติเชิงลบ ( ข้อ3,5,6,8,10,11,15)

ปฏิบัติเป็นประจำ ได้ 1 คะแนน

ปฏิบัติบางครั้ง ได้ 2 คะแนน

ไม่เคยปฏิบัติเลย ได้ 3 คะแนน

10. ขั้นตอน :

การเก็บรวบรวมข้อมูล :

1. ติดต่อประสานงานกับและขออนุญาตครูพี่เลี้ยงศูนย์พัฒนาเด็กเล็กตำบลหนองแปน อำเภอกมลาไสย จังหวัดกาฬสินธุ์ ชี้แจงวัตถุประสงค์การเก็บข้อมูล ทำความเข้าใจเกี่ยวกับการตอบแบบสอบถามแก่ผู้ดูแลเด็กและผู้ปกครองเด็ก เพื่อเก็บข้อมูล

2. ดำเนินการในการเก็บรวบรวมข้อมูลด้วยตนเอง

3. ตรวจสอบความสมบูรณ์ของแบบสอบถามและเก็บรวบรวมข้อมูล

4. ลงรหัสและบันทึกข้อมูล

5. ตรวจสอบความถูกต้องในการนำเข้าข้อมูล 2 ครั้ง โดยนำมาเปรียบเทียบความถูกต้อง

การวิเคราะห์ข้อมูล :

วิเคราะห์ข้อมูลโดยใช้โปรแกรมสำเร็จรูป โดยแบ่งส่วนในการวิเคราะห์ออกเป็นดังนี้

ส่วนที่ 1 ลักษณะทางประชากรของผู้ปกครอง เช่น เพศ อายุ การศึกษา อาชีพ รายได้ จำนวนเด็กที่ดูแล สถานภาพที่เกี่ยวข้องกับเด็ก วิเคราะห์ข้อมูลโดยใช้ค่าร้อยละ

ส่วนที่ 2 ความรู้ของผู้ปกครองในการดูแลทันตสุขภาพของเด็กก่อนวัยเรียน จำนวน 16 ข้อ 16 คะแนน ตอบถูกได้ 1 คะแนน ตอบผิดได้ 0 คะแนน

การแบ่งคะแนนระดับความรู้แบ่งออกเป็น 3 ระดับ (วรพจน์ พรหมสัตยพรต และ สุมัทนา กลางคาร 2547:101)

- ระดับความรู้ดี หมายถึง ได้ คะแนนร้อยละ 80.00 ขึ้นไป (12 - 16 ข้อ)

- ระดับความรู้ปานกลาง หมายถึง ได้คะแนนร้อยละ 61.00 – 79.00 ( 9 - 11 ข้อ )

- ระดับความรู้ต่ำ หมายถึง ได้คะแนนน้อยกว่าร้อยละ 60.00 ลงมา ( 1 – 8 ข้อ)

ส่วนที่ 3 ทัศนคติของผู้ปกครองในการดูแลทันตสุขภาพของเด็กก่อนวัยเรียน จำนวน 16 ข้อ (48 คะแนน ) มีลักษณะคำถามเป็น Scale แบบประเมินค่า 3 คำตอบ คือ เห็นด้วย ไม่แน่ใจ ไม่เห็นด้วย

- คำถามทัศนคติเชิงบวก ( ข้อ1,3,4,7,8,10,12,13,15)

เห็นด้วย ได้ 3 คะแนน

ไม่แน่ใจ ได้ 2 คะแนน

ไม่เห็นด้วย ได้ 1 คะแนน

- คำถามทัศนคติเชิงลบ ( ข้อ2,5,6,9,11,14,16)

เห็นด้วย ได้ 1 คะแนน

ไม่แน่ใจ ได้ 2 คะแนน

ไม่เห็นด้วย ได้ 3 คะแนน

การแบ่งระดับทัศนติโดยแบ่งช่วงระดับทัศนคติ 3 กลุ่ม ( บุญชม ศรีสะอาด ,2535 ) ดังนี้

ระดับทัศนคติดี หมายถึง คะแนนอยู่ในช่วงค่าคะแนนเฉลี่ย + ค่าเบี่ยงเบนมาตรฐาน

ระดับทัศนคติปานกลาง หมายถึง คะแนนอยู่ในช่วงค่าคะแนนเฉลี่ย ± ค่าเบี่ยงเบนมาตราฐาน

ระดับทัศนคติไม่ดี หมายถึง คะแนนอยู่ในช่วงค่าคะแนนเฉลี่ย - ค่าเบี่ยงเบนมาตรฐาน

ส่วนที่ 4 พฤติกรรมของผู้ปกครองในการดูแลทันตสุขภาพของเด็กก่อนวัยเรียนจำนวน 16 ข้อ (48 คะแนน) แสดงการกระทำคือ ปฏิบัติเป็นประจำ ปฏิบัติบางครั้ง ไม่เคยปฏิบัติเลย

- คำถามการปฏิบัติเชิงบวก ( ข้อ1,2,4,7,9,12,13,14,16)

ปฏิบัติเป็นประจำ ได้ 3 คะแนน

ปฏิบัติบางครั้ง ได้ 2 คะแนน

ไม่เคยปฏิบัติเลย ได้ 1 คะแนน

- คำถามการปฏิบัติเชิงลบ ( ข้อ3,5,6,8,10,11,15)

ปฏิบัติเป็นประจำ ได้ 1 คะแนน

ปฏิบัติบางครั้ง ได้ 2 คะแนน

ไม่เคยปฏิบัติเลย ได้ 3 คะแนน

การแบ่งระดับพฤติกรรมโดยแบ่งช่วงระดับ 3 ( บุญชม ศรีสะอาด ,2535 ) ดังนี้

ระดับพฤติกรรมดี หมายถึง คะแนนอยู่ในช่วงค่าคะแนนเฉลี่ย + ค่าเบี่ยงเบนมาตรฐาน

ระดับพฤติกรรมปานกลาง หมายถึง คะแนนอยู่ในช่วงค่าคะแนนเฉลี่ย ± ค่าเบี่ยงเบนมาตรฐาน

ระดับพฤติกรรมไม่ดี หมายถึง คะแนนอยู่ในช่วงค่าคะแนนเฉลี่ย + ค่าเบี่ยงเบนมาตรฐาน

สถิติที่ใช้ในการศึกษา :

สถิติในการวิเคราะห์ใช้สถิติเชิงพรรณนา ได้แก่ ร้อยละ ค่าเฉลี่ย ส่วนเบี่ยงเบนมาตรฐาน

11. วิธีการขั้นตอน :

1) เลือกหัวข้อเพื่อกำหนดขอบเขตหรือขอบข่ายของงาน

2) ศึกษาค้นคว้ารวบรวมความรู้พื้นฐาน และทฤษฎีที่เกี่ยวข้องกับ

3) ให้คำจำกัดความหัวข้อปัญหาที่จะทำการศึกษา

4) สร้างสมมติฐาน

5) พิจารณาแหล่งที่มาของข้อมูล

6) สร้างเครื่องมือที่จะใช้ในการศึกษา

7) การเก็บรวบรวมข้อมูล

8) การจัดกระทำข้อมูลและการวิเคราะห์ข้อมูล

9) ตีความผลการวิเคราะห์ข้อมูลเพื่อหาข้อสรุป

10) การเขียนรายงานการศึกษาและการจัดพิมพ์